Foilsiú teachtaireachta maidir le leasú caighdeánach ar an tsonraíocht táirge le haghaidh ainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 88/06)

Foilsítear an teachtaireacht i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH LENA MODHNAÍTEAR AN DOICIMÉAD AONAIR

“Rioja”

PDO-ES-A0117-AM09

Dáta teachtaireachta: 25 Samhain 2021

TUAIRISC AR AN LEASÚ FORMHEASTA AGUS NA CÚISEANNA ATÁ LEIS

1. Toirmeasc ar phlandálacha measctha

Tuairisc:

Cuireadh toirmeasc ar phlandálacha ina bhfástar cineálacha éagsúla fíonchaor a bhí ann roimh theacht i bhfeidhm Ordú an 2 Meitheamh 1976 – i gcás ina bhfuil sé dodhéanta, ar bhonn praiticiúil, na cineálacha éagsúla a bhuain go hiomlán ar leithligh.

Leasaíodh Roinn 3(a)(1) den tsonraíocht táirge agus roinn 5(a) den doiciméad aonair dá réir sin.

Is leasú caighdeánach é sin, ós rud é nach gcomhfhreagraíonn sé le haon cheann de na cineálacha a liostaítear in Airteagal 14(1) de Rialachán Tarmligthe (AE) 2019/33 ón gCoimisiún.

Cúiseanna:

Cuireadh toirmeasc ar na plandálacha measctha sin, plandálacha ina bhfuil cineálacha nach féidir a bhuain ar leithligh, i ndáil le táirgeadh “Rioja” ó 1976 i leith, fíon a aithnítear mar fhíon STFC. Ciallaíonn an leasú sin go bhfuil an toirmeasc san áireamh sa chaighdeán iomchuí, i.e. an tsonraíocht táirge.

2. Tailte a aicmiú agus athruithe ar fhíonghoirt a thuairisciú

Tuairisc:

Sonraíodh go bhfuil Bord Rialála STFC “Rioja” freagrach as talamh a aicmiú sa limistéar táirgthe atá oiriúnach chun fíonghoirt a chur, agus chun athruithe a tharlaíonn mar gheall ar fhíonghoirt nua nó ar fhíonghoirt a athchuireadh agus mar gheall ar choinníollacha athruithe a d’fhéadfadh tionchar a bheith acu ar chomhlíontacht na sonraíochta táirge a thuairisciú.

Baineann an leasú seo le roinn 4 den tsonraíocht táirge agus ní dhéanann sé difear don doiciméad aonair.

Is leasú caighdeánach é sin, ós rud é nach gcomhfhreagraíonn sé le haon cheann de na cineálacha a liostaítear in Airteagal 14(1) de Rialachán Tarmligthe (AE) 2019/33 ón gCoimisiún.

Cúiseanna:

Maidir leis an mBord Rialála, ina cháil mar chomhlacht bainistíochta agus monatóireachta ar STFC “Rioja”, ní mór dó tréithe na dtailte a fhíorú, ar tailte iad ar a bhfuil fíonghoirt le plandáil agus arb iad fíonchaora na bhfíonghort sin a fhéadfar a úsáid i dtáirgeadh an fhíona faoi chosaint. Ní mór dó a fhíorú go gcomhlíontar an tsonraíocht le haon athrú a dhéantar ar na fíonghoirt sin.

3. Sainmhíniú ar aonaid gheografacha nua níos lú ar a dtugtar “fíonghoirt aonair”

Tuairisc:

Aithníodh roinnt aonad geografach níos lú, agus ainmníodh agus sainíodh iad sa tsonraíocht táirge.

Baineann an leasú seo le roinn 4 den tsonraíocht táirge agus le roinn 6 den doiciméad aonair.

Is leasú caighdeánach é sin, ós rud é nach gcomhfhreagraíonn sé le haon cheann de na cineálacha a liostaítear in Airteagal 14(1) de Rialachán Tarmligthe (AE) 2019/33 ón gCoimisiún.

Cúiseanna:

Faoi reachtaíocht an Aontais (Airteagal 55(2) de Rialachán Tarmligthe (AE) 2019/33 ón gCoimisiún), ní mór aonaid gheografacha bheaga a bheith dea-shainithe sa tsonraíocht táirge agus sa doiciméad aonair.

4. Ceanglais is infheidhme maidir le saoráidí aosaithe

Tuairisc:

Maidir leis na ceanglais is infheidhme maidir le saoráidí ina bhfuil sé beartaithe na fíonta a aosú, forlíonadh an tsonraíocht táirge chun iad a thabhairt san áireamh. i.e. ba cheart tonnchreatha a sheachaint, ní mór na saoráidí a bheith dea-aeráilte, agus tá feidhm ag teorainneacha teochta agus bogthaise. Ar an gcaoi chéanna, leagadh ceanglais síos maidir le híosleibhéil stoic, an t-íoslíon bairillí agus toilleadh na mbairillí.

Baineann an leasú seo le roinn 8(b)(10)(11) den tsonraíocht táirge agus ní dhéanann sé difear don doiciméad aonair.

Is leasú caighdeánach é sin, ós rud é nach gcomhfhreagraíonn sé le haon cheann de na cineálacha a liostaítear in Airteagal 14(1) de Rialachán Tarmligthe (AE) 2019/33 ón gCoimisiún.

Cúiseanna:

Leagadh síos ceanglais le haghaidh na saoráidí aosaithe chun críocha monatóireachta agus cáilíochta.

DOICIMÉAD AONAIR

1. Ainm an táirge

Rioja

2. Cineál táisc gheografaigh

STFC – Sonrúchán Tionscnaimh Faoi Chosaint

3. Catagóirí táirgí fíniúna

1. Fíon

5. Fíon súilíneach ar ardchaighdeán

4. Tuairisc ar an bhfíon (nó ar na fíonta)

1. Fíonta geala agus rosé (géara agus leath-ghéara)

TUAIRISC THÉACSÚIL GHAIRID

Fíonta geala: dath buí amhail tuí orthu le beagán de dhath an líoma-ghlais le feiceáil orthu, glan agus geal. Dea-bholadh torthaí glasa, bláthanna agus glasraí, dea-bholadh is gnách don chineál. Aigéadacht mheasartha le blas úr.

Fíonta rosé: dath bándearg dorcha orthu le blas sútha craobh (dath an bhradáin i gcás fíonta “Crianza”), é geal, glan. Dea-bholadh torthaí dearga agus blasanna bláthacha. Cothromaíocht idir an aigéadacht agus na torthaí sa bhéal, le blas úr.

Sa dá chás, le linn an phróisis aosaithe déantar na dea-bholaithe a mheascadh le dea-bholaithe eile darach (fanaile, blasanna tóstáilte agus deataigh) agus leis an aigéadacht agus é measctha leis an adhmad tóstáilte a thagann chun cuimhne.

* Bíonn an neart alcóil ag brath ar an bhfo-réigiún agus ar an aosú.

* So-ghalaitheacht níos mó i bhfíonta is mó ná 1 bhliain d’aois.

* Uasmhéid SO 2 180 mg/l má tá siúcra < 5 g/l.

* Maidir le haon teorainn nach gcumhdaítear, beidh feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 10,5 Méid aigéadachta iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 13,3 Dé-ocsaíd sulfair iomlán uasta (mar mhilleagraim in aghaidh an lítir) 240

2. Fíonta geala agus rosé (milse agus leathmhilse)

TUAIRISC THÉACSÚIL GHAIRID

Fíonta geala: dath buí amhail tuí orthu le beagán de dhath an líoma-ghlais le feiceáil iontu, glan agus geal. Dea-bholadh torthaí glasa, bláthanna agus glasraí, dea-bholadh is gnách don chineál. Aigéadacht mheasartha, blas úr agus milis sa bhéal ag brath ar an gcineál.

Fíonta rosé: dath bándearg dorcha orthu le blas sútha craobh (dath an bhradáin i gcás fíonta “Crianza”), é geal, glan. Dea-bholadh torthaí dearga agus blasanna bláthacha. Cothromaíocht idir aigéadacht/torthaí, mothú úr agus milis sa bhéal ag brath ar an gcineál.

Sa dá chás, le linn an phróisis aosaithe déantar na dea-bholaithe a mheascadh le dea-bholaithe eile darach (fanaile, blasanna tóstáilte agus deataigh) agus leis an aigéadacht agus é measctha leis an adhmad tóstáilte a thagann chun cuimhne.

* Bíonn an neart alcóil ag brath ar an bhfo-réigiún agus ar an aosú.

* So-ghalaitheacht níos mó i bhfíonta is mó ná 1 bhliain d’aois.

* Uasmhéid SO 2 180 mg/l má tá siúcra < 5 g/l.

* Maidir le haon teorainn nach gcumhdaítear, beidh feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 10,5 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 25 Uasmhéid dé-ocsaíde sulfair iomlán (mar mhilleagraim in aghaidh an lítir) 240

3. Fíonta dearga (géara agus leath-ghéara)

TUAIRISC THÉACSÚIL GHAIRID

Tá dath corcra ar fhíonta óga agus ton corcairghorm le feiceáil iontu freisin. Tá dath marúin agus caordhearg ar fhíonta “Crianza”. Tá dath caordhearg ar fhíonta “Reserva” le beagán de dhath an rúibín le feiceáil iontu. Tá dath an rúibín ar fhíonta “Gran Reserva” agus ton donnrua le feiceáil iontu freisin. Cumhracht: dea-bholaithe láidre torthaíocha, bláthacha, dea-bholaithe an chineáil, le dea-bholaithe adhmad darach tóstáilte i gcás fíonta “Crianza”. Tá fíonta “Reserva” agus “Gran Reserva” níos casta agus tá dea-bholaithe spíosracha leo. Blas: blasta le cothramaíocht sa chion aigéadacht/acól/tainnin. Tagann feabhas ar an míne le haosú agus síntear an mharthanacht sa bhéal freisin.

* Braitheann na teorainneacha maidir le neart alcóil ar an limistéar agus ar an aosú.

* Aigéadacht luaineach: fíonta géara is mó ná 1 bhliain d’aois 1 g/l suas le 10 % toirte agus 0.06 g/l le haghaidh gach céim alcól os cionn 10 % toirte.

* SO 2 : uasmhéid 140 mg/l má tá siúcra < 5 g/l.

* Maidir le haon teorainn nach gcumhdaítear, beidh feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 11,5 Aigéadacht iomlán íosta 3,5 gram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 13,3 Uasmhéid dé-ocsaíde sulfair iomlán (mar mhilleagraim in aghaidh an lítir) 180

4. Fíonta súilíneacha ar ardchaighdeán (geala nó rosé)

TUAIRISC THÉACSÚIL GHAIRID

Fíon a scaoileann dé-ocsaíd charbóin go leanúnach, agus í le feiceáil mar bhoilgeoga beaga nuair a dhoirtear é.

Fíon súilíneach ar ardchaighdeán, amhail an bunfhíon tar éis an chéad choipthe, bíonn sé geal gan aon cháithnín ar fuaidreamh ann, agus bíonn imireacha éagsúla idir bhuí agus bhándearg ann.

Tá dea-shaintréithe na húire agus na dtorthaí ina dhea-bholadh, agus an chastacht ann de thoradh gur fhan sé ar an moirt le linn an dara coipthe. Is suntasaí an tsaintréith sin i gcás fíonta “Reserva” agus “Gran Añada”. Ní mór dó a bheith saor ó fhabhtanna, iad siúd ar de thoradh ocsaídithe nó dí-ocsaídithe iad go háirithe.

* Maidir le haon teorainn nach gcumhdaítear, beidh feidhm ag an reachtaíocht atá i bhfeidhm faoi láthair.

* Neart alcóil iarbhír uasta: 13 %

Saintréithe anailíseacha ginearálta Neart alcóil iomlán uasta (mar % den toirt) Neart alcóil iarbhír íosta (mar % den toirt) 11 Aigéadacht iomlán íosta 5,5 gram in aghaidh an lítir, arna léiriú mar aigéad tartarach Aigéadacht luaineach uasta (mar mhilleachoibhéisí in aghaidh an lítir) 10,83 Uasmhéid dé-ocsaíde sulfair iomlán (mar mhilleagraim in aghaidh an lítir) 140

5. Cleachtais maidir le fíonóireacht

5.1. Cleachtais fíoneolaíochta áirithe

Cleachtas saothraithe

Meastar go dtosaíonn fíonghoirt ar an táirgeadh ina gceathrú timthriall fáis (nó roimhe sin, faoi réir údarú).

Tá toirmeasc ar phlandálacha measctha, ar plandálacha iad ina bhfuil cineálacha nach féidir a bhuain go hiomlán ar leithligh óna chéile, seachas i gcásanna áirithe.

Dlús: íosmhéid 2 850– uasmhéid 10 000 fíniúin/ha.

Córais phrúnála/threoraithe: cuachphrúnáil agus modhanna malartacha, tródam dúbailte, slat agus ordóg, tródam aonair nó aontaobhach, Guyot dúbailte (li gcás Chardonnay, Sauvignon Blanc, Verdejo, Maturana Blanca, Tempranillo Blanco agus Turruntés amháin).

Uaslód: 12 bhachlóg in aghaidh na fíniúna; 16 le haghaidh cineálacha geala a luaitear agus 14 le haghaidh Garnacha. Eisceachtaí féideartha.

Uisciú: ceadaítear é idir an 15 Lúnasa agus an fómhar nach n-úsáidtear ach córas logánta ann agus faoi réir fógra i scríbhinn a chur isteach 24 uair an chloig roimh ré; ceadaítear an spré-uisciú má thugtar cead; tá toirmeasc ar mhodhanna eile.

I gcás fíonta súilíneacha ar ardchaighdeán, ní mór na fíonchaora a bhuain de láimh (tá toirmeasc ar bhuaint mheicniúil).

Cleachtas fíoneolaíochta sonrach

Cion cineálacha de réir an chineáil fíona:

DEARG: íosmhéid 95 % de chineálacha dearga má bhaintear na gais de na fíonchaora agus 85 % i gcás ina bhfuil siad ina gcrobhaingí iomlána.

GEAL: 100 % fíonchaora geala.

ROSÉ: íosmhéid 25 % fíonchaora dearga.

FÍONTA SÚILÍNEACHA AR ARDCHAIGHDEÁN (GEALA AGUS ROSÉ): le fíonchaora geala agus/nó dearga. Ní mór íosmhéid 25 % fíonchaora dearga a bheith i bhfíonta rosé.

Ní mór an meascadh roghnach maidir le dathanna fíonchaor a dhéanamh tar éis seachadta.

Saintréithe na bhfíonchaor: folláin le híosláidreacht nádúrtha 11 % toirte i gcás fíonta dearga, 10,5 % toirte i gcas fíonta geala agus 9,5 % toirte i gcás fíonta súilíneacha ar ardchaighdeán.

Toradh próiseála uasta:

— 70 lítear in aghaidh 100 kg arna bhuain i gcás fíonta. D’fhéadfadh sin a bheith éagsúil laistigh de theorainneacha áirithe i gcásanna eisceachtúla.

— 62 lítear in aghaidh 100 kg arna bhuain i gcás fíonta súilíneacha ar ardchaighdeán. D’fhéadfadh sin a bheith éagsúil laistigh de theorainneacha áirithe i gcásanna eisceachtúla.

— 65 lítear in aghaidh 100 kg arna bhuain i gcás fíonta a mbeidh an tásc “viñedo singular” (fíonghort aonair) orthu. Ní cheadaítear aon athrú air sin.

Srianadh ábhartha maidir leis na fíonta a dhéanamh

Toirmeasctar:

— Usáid a bhaint as codáin úrfhíona nó fíona a fuarthas trí bhrú neamh-leordhóthanach a úsáid i bhfíonta faoi chosaint

— Úsáid a bhaint as scriúfháisceáin leanúnacha nó as meaisíní mionbhrúite le gníomh lártheifeach, fíonchaora a théamh roimh ré nó úrfhíon nó fíon a théamh i láthair an mhairc d’fhonn eastóscadh an ábhair dhathaithe a fhórsáil

— Úsáid a bhaint as píosaí adhmaid darach sa táirgeadh, san aosú agus sa stóráil

— Cineálacha éagsúla fíona a chumascadh chun fíon atá éagsúil ó na fíonta cumaiscthe a fháil

Dálaí fíonóireachta sonracha:

— Coipeadh i mbairillí: i gcás fíonta geala agus rosé amháin, nach mór fanacht istigh sa bhairille go ceann mí amháin ar a laghad.

— Maothú carbónach: is é 5 % an t-uaschéatadán fíonchaor geal a cheadaítear i dtáirgeadh fíonta dearga má baineadh na gais de na fíonchaora agus 15 % i gcás ina bhfuil siad ina gcrobhaingí iomlána.

— Fíon súilíneach ar ardchaighdeán: de réir an mhodha thraidisiúnta. 15 mhí as a chéile idir buidéalú agus dímhoirtú, iad istigh sa bhuidéal céanna. Tarlaíonn an próiseas táirgeachta iomlán, lena n-áirítear lipéadú, ag an bhfíonlann chéanna. Sa dara coipeadh, níor cheart an neart alcóil iarbhír a bheith níos airde ná 1.5 % toirte. Níor cheart don licéar dáileogachta an neart alcóil iarbhír a mhéadú níos mó ná 0.5 % toirte. Tar éis dímhoirtiú, ní cheadaítear aistriú gan scagachán chuig buidéil ghloine ina bhfuil toilleadh is lú ná 0.75 l ná níos mó ná 3 l. Tá toirmeasc ar aigéadú agus ar an dath a bhaint.

5.2. Uastáirgeacht

1. Cineálacha fíonchaor dearg

6 500 cileagram fíonchaora in aghaidh an heicteáir

2. Cineálacha fíonchaor dearg

45,5 heictilítear in aghaidh an heicteáir

3. Cineálacha fíonchaor geal

9 000 cileagram fíonchaora in aghaidh an heicteáir

4. Cineálacha fíonchaor geal

63 heictilítear in aghaidh an heicteáir

5. Fíonchaora dearga atá beartaithe chun fíon “viñedo singular” (fíonghort aonair) a tháirgeadh

5 000 cileagram fíonchaora in aghaidh an heicteáir

6. Fíonchaora dearga atá beartaithe chun fíon “viñedo singular” a tháirgeadh

32.5 heictilítear in aghaidh an heicteáir

7. Fíonchaora geala atá beartaithe chun fíon “viñedo singular” a tháirgeadh

6 922 cileagram fíonchaora in aghaidh an heicteáir

8. Fíonchaora geala atá beartaithe chun fíon “viñedo singular” a tháirgeadh

44,99 heictilítear in aghaidh an heicteáir

6. Limistéir gheografacha chríochaithe

RIOJA ALTA

Pobal Féinrialaitheach Rioja

Ábalos

Alesanco

Alesón

Anguciana

Arenzana de Abajo

Arenzana de Arriba

Azofra

Badarán

Bañares

Baños de Río Tobía

Baños de Rioja

Berceo

Bezares

Bobadilla

Briñas

Briones

Camprovín

Canillas

Cañas

Cárdenas

Casalarreina

Castañares de Rioja

Cellórigo

Cenicero

Cidamón

Cihuri

Cirueña

Cordovín

Cuzcurrita de Río Tirón

Daroca de Rioja

Entrena

Estollo

Foncea

Fonzaleche

Fuenmayor

Galbárruli

Gimileo

Haro

Hervías

Herramélluri

Hormilla

Hormilleja

Hornos de Moncalvillo

Huércanos

Lardero

Leiva

Logroño

Manjarrés

Matute

Medrano

Nájera

Navarrete

Ochánduri

Ollauri

Rodezno

Sajazarra

San Asensio

San Millán de Yécora

San Torcuato

San Vicente de la Sonsierra

Santa Coloma

Sojuela

Sorzano

Sotés

Tirgo

Tormantos

Torrecilla sobre Alesanco

Torremontalbo

Treviana

Tricio

Uruñuela

Ventosa

Villalba de Rioja

Villar de Torre

Villarejo

Zarratón

Cúige Burgos (Miranda de Ebro): El Ternero (iamhchríoch)

RIOJA ORIENTAL

Pobal Féinrialaitheach Rioja

Agoncillo

Aguilar del Río Alhama

Albelda

Alberite

Alcanadre

Aldeanueva de Ebro

Alfaro

Arnedillo

Arnedo

Arrúbal

Ausejo

Autol

Bergasa

Bergasilla

Calahorra

Cervera del Río Alhama

Clavijo

Corera

Cornago

El Redal

El Villar de Arnedo

Galilea

Grávalos

Herce

Igea

Lagunilla de Jubera

Leza del Río Leza

Molinos de Ocón

Murillo de Río Leza

Muro de Aguas

Nalda

Ocón (La Villa)

Pradejón

Préjano

Quel

Ribafrecha

Rincón de Soto

Santa Engracia de Jubera (an chuid thuaidh)

Santa Eulalia Bajera

Tudelilla

Villamediana de Iregua

Villarroya

Pobal Féinrialaitheach Navarre

Andosilla

Aras

Azagra

Bargota

Mendavia

San Adrián

Sartaguda

Viana

RIOJA ALAVESA

Cúige Álava

Baños de Ebro

Barriobusto

Cripán

Elciego

Elvillar de Álava

Labastida

Labraza

Laguardia

Lanciego

Lapuebla de La barca

Leza

Moreda de Álava

Navaridas

Oyón

Salinillas de Buradón

Samaniego

Villabuena de Álava

Yécora

Na fíonghoirt atá lonnaithe i mbardas Lodosa ar bhruach deas an Ebro agus a cuireadh ar chlár fíonghort an Bhoird an 29 Aibreán 1991, fanfaidh siad cláraithe a fhad is ann dóibh.

Aon fhíonghort atá cláraithe ar an gclár fíonghort, ní bhainfear den chlár sin é de thoradh aon athrú ar theorainneacha bardais atá sa limistéar táirgeachta.

Áirítear leis an limistéar táirgeachta aonaid gheografacha bheaga atá aitheanta mar “viñedos singulares” (fíonghoirt aonair). Tá siad seo níos lú ná bardas agus d’fhéadfadh fearann chlár talún amháin nó roinnt fearann chlár talún a bheith iontu. Ní mór do na fíniúna a bheith 35 bhliain d’aois ar a laghad.

Tá na fíonghoirt aonair aitheanta críochaithe san Iarscríbhinn a ghabhann le hOrdú APA/816/2019 an 28 Meitheamh 2019 (Iris Oifigiúil an Stáit 181 an 30 Iúil 2019) (https://www.boe.es/boe/dias/2019/07/30/pdfs/BOE-A-2019-11186.pdf), san Iarscríbhinn a ghabhann le hOrdú APA/780/2020 an 3 Lúnasa 2020 (Iris Oifigiúil an Stáit 214 an 8 Lúnasa 2020) (https://www.boe.es/boe/dias/2020/08/08/pdfs/BOE-A-2020-9446.pdf), san Iarscríbhinn a ghabhann le APA/468/2021 an 5 Bealtaine 2021 (Iris Oifigiúil an Stáit 115 an 14 Bealtaine 2021) (https://www.boe.es/boe/dias/2021/05/14/pdfs/BOE-A-2021-8011.pdf) agus sa Cheartúchán a ghabhann le hOrdú APA/468/2021 an 5 Bealtaine 2021 (Iris Oifigiúil an Stáit 137 an 9 Meitheamh 2021) (https://www.boe.es/boe/dias/2021/06/09/pdfs/BOE-A-2021-9611.pdf).

7. Príomhchineál(acha) fíonchaor

ALARIJE - MALVASÍA RIOJANA

ALBILLO MAYOR - TURRUNTÉS

CHARDONNAY

GARNACHA BLANCA

GARNACHA TINTA

GRACIANO

MACABEO - VIURA

MATURANA BLANCA

MATURANA TINTA

MAZUELA

SAUVIGNON BLANC

TEMPRANILLO

TEMPRANILLO BLANCO

VERDEJO

8. Tuairisc ar an nasc / na naisc

8.1. Fíon

Baineann saintréithe áirithe le fíonta a dhéantar ó fhíonchaora a fhástar in Rioja Alta mar gheall ar an tionchar uathúil atá ag an aeráid Atlantach, rud a chruthaíonn neart measartha alcóil, tathag agus aigéadacht ard iontu. Is mar gheall ar na cáilíochtaí sin atá na fíonta oiriúnach lena n-aosú i mbairillí. Is lú uaireanta an chloig de sholas an lae a bhíonn sa limistéar i gcaitheamh an timthrialla fáis le hais an limistéir atá níos faide ó dheas a chumhdaítear faoin sonrúchán. Bíonn níos mó báistí ann, agus imríonn sé sin tionchar díreach ar aigéadacht an fhíona. Leis na fachtóirí sin, in éineacht leis an gcosaint a fhaightear ó Sierra de Cantabria, cuirtear feabhas ar shaintréithe na bhfíonta ar a dtugtar tuairisc thuas, cibé acu fíonta aonair iad nó fíonta atá measctha le fíonta ó limistéir eile. I gcás limistéar Rioja Alavesa, de thoradh go dtagann an aeráid Atlantach agus an aeráid Mheánmhara le chéile ann, tá neart alcóil beagán níos airde ag na fíonta i gcomparáid leo siúd a luadh cheana. Tá aigéadacht beagán níos ísle iontu agus tá siad níos ilúsáidí mar is féidir iad a ól agus iad óg ach tá siad oiriúnach lena n-aosú freisin. Tá cosaint níos fearr sa limistéar ná mar atá in Sierra de Cantabria, ar an taobh thuaidh. Bíonn an líon uaireanta an chloig de sholas an lae comhchosúil lena mbíonn in Rioja Alta, ach is lú an bháisteach a bhíonn ann. Tá siad idéalach lena n-úsáid i dtáirgeacht fíonta measctha freisin mar gheall ar an ilúsáideacht a bhaineann leo. Ar deireadh, i gcás an limistéir is faide ó dheas, Rioja Oriental, tugaimid faoi deara gur lú an bháisteach a bhíonn ann agus gur aeráid na Meánmhara a bhíonn ann go sonrach, aeráid ar saintréith di an méid de sholas na gréine a bhíonn ann. Is mó an neart alcóil atá ag na fíonta sin, tá go leor úsc iontu agus tá siad idéalach lena meascadh chun fíonta a tháirgeadh a bheartaítear a aosú. Is féidir taitneamh a bhaint astu agus iad óg freisin.

Léirítear san anailís a rinneadh ar na hithreacha go bhfuil trí phríomhchineál ithreach ann. Ar an gcéad dul síos, faightear ithreacha créúla aolchloiche sa chuid is faide ó thuaidh den limistéar a chumhdaítear faoin sonrúchán. Is iad sin an acmhainn bhunúsach maidir le saothrú fíniúnacha ar fud Rioja Alavesa agus Rioja Alta. Ansin, sa limistéar deireanach sin agus in Rioja Oriental, tá ithreacha gláracha agus ithreacha créúla, ithreacha atá lán le hiarann agus a dtáirgtear fíonta iontu ina bhfuil tathag níos lú i gcomparáid leis na fíonta a luadh cheana.

I dtéarmaí eacnamaíocha de, is 20 % de OTI an réigiúin atá san fhíon. Ciallaíonn sé sin, in éineacht leis an bhfíoras go bhfuil fíon á fhás sa réigiún ó thús an tsaoil, go bhfuil an réigiún ag brath ar inbhuaineacht fíonsaothrúcháin agus go mbaintear an tairbhe iomlán as na dálaí nádúrtha ar ar tugadh tuairisc. Go háirithe, tá speisialtacht sa réigiún maidir le fíonta a aosú, agus de thoradh na speisialtachta sin, tá an réigiún ar an áit is líonmhaire bairillí darach ar domhan.

8.2. Fíon súilíneach ar ardchaighdeán

Cé go mbaineann an sonrúchán go príomha le fíonta gan súilíní a tháirgeadh, mar sin féin tá fíonta súilíneacha ar ardchaighdeán á dtáirgeadh ag roinnt fíonlann ón 19ú haois agus an modh traidisiúnta in úsáid acu , an oilteacht agus an taithí acu dá réir sin.

Is dhá phríomhghné iad úire agus aigéadacht i dtáirgeadh fíonta súilíneacha ar ardchaighdeán. Tá an limistéar a chumhdaítear leis an sonrúchán laistigh de limistéar ina bhfaightear teochtaí níos fuaire ar scála Winkler. Cuireann sé sin leis na timthriallta fáis gairide a mbíonn an aibíocht fheanólach cheart mar thoradh orthu, aibíocht a bhíonn gan leibhéil arda nirt alcóil: gnéithe lena gcruthaítear túsphointe iontach chun na fíonta sin a tháirgeadh.

9. Coinníollacha fíor-riachtanacha breise (pacáistiú, lipéadú, ceanglais eile)

Creat dlíthiúil:

Sa reachtaíocht náisiúnta

Cineál an choinníll breise:

Pacáistiú laistigh den limistéar geografach críochaithe

Tuairisc ar an gcoinníoll:

Fíonta lena margu faoin sonrúchán tionscnaimh cáilithe “Rioja”, ní mór gur fíonlanna cláraithe atá údaraithe ag an mBord Rialála a dhéanann iad a bhuidéalú. I ngach cás eile, ní bheidh cead acu an sonrúchán a úsáid.

Suíodh an ceanglas sin mar fhreagra ar an bhfíoras gur mó an riosca go gcuirtear isteach ar cháilíocht an táirge dheiridh más rud é go n-iompraítear agus go ndéantar é a bhuidéalú lasmuigh den limistéar táirgeachta i gcomparáid le hoibriúcháin a tharlaíonn laistigh den limistéar sin. Feidhmíonn an ceanglas chun dea-cháil fhíon Rioja a chosaint trína shaintréithe agus trína cháilíochtaí speisialta a neartú. Cosnaíonn sé an sonrúchán tionscnaimh cáilithe óna dtairbhíonn na táirgeoirí uile lena mbaineann. Deimhníodh an Cinneadh le breithiúnas ó Chúirt Bhreithiúnais an Aontais Eorpaigh an 16 Bealtaine 2000.

Creat dlíthiúil:

Sa reachtaíocht náisiúnta

Cineál an choinníll breise:

Forálacha breise a bhaineann le lipéadú

Tuairisc ar an gcoinníoll:

Ní mór an focal “RIOJA” a bheith le feiceáil go soiléir ar an lipéadú. Ní mór na nithe seo a leanas a bheith le feiceáil díreach faoin bhfocal “RIOJA”: na focail “Denominación de Origen Calificada” (Sonrúchán Tionscnaimh Cáilithe); séala an Bhoird Rialála; an t-ainm branda; ainm nó ainm gnó fíonlainne cláraithe nó ainm trádála.

Níor cheart na focail “bairille” ná “adhmad” a úsáid i margaíocht, i bpoiblíocht ná i lipéadú na bhfíonta go dtí go gcríochnaítear an próiseas aosaithe.

Féadfar ainm limistéir nó bardais a úsáid más rud é gur ón áit sin a tháinig na fíonchaora agus más rud é gur ansin a rinneadh an fíon a tháirgeadh, a aosú (más infheidhme) agus a bhuidéalú. Féadfaidh 15 % (uasmhéid) de na fíonchaora a úsáidtear chun an fíon a dhéanamh teacht ó fhíonghoirt chláraithe atá lonnaithe i mbardais atá ar imeall an limistéir nó sa bhardas ina bhfuil an t-oibreoir lonnaithe. Ní mór fianaise a sholáthar lena gcruthaítear go mbeidh an céatadán sin fíonchaor ar fáil ar bhonn eisiach go ceann tréimhse 10-mbliana as a chéile ar a laghad.

I gcás fíonta súilíneacha ar ardchaighdeán, ní mór an nath “Método Tradicional” [Modh Traidisiúnta] a bheith le feiceáil díreach faoin téarma a thagraíonn don chion siúcra, i gclómhéid nach mó ná an chlómhéid a úsáideadh le haghaidh an ainm “Rioja”.

Ar an lipéad ar a bhfuil an fhaisnéis éigeantach, níor cheart clómhéid an natha “Método Tradicional” a bheith níos lú ná 0.3 cm.

Ní mór an téarma “viñedo singular” [fíonghort aonair] a bheith le feiceáil díreach faoi ainm an fhíonghoirt chláraithe mar thrádmharc, le clómhéid, leithead agus dath atá coibhéiseach ar a laghad leo siúd a úsáideadh le haghaidh an ainm “Rioja”.

Creat dlíthiúil:

Sa reachtaíocht náisiúnta

Cineál an choinníll breise:

Forálacha breise a bhaineann le lipéadú

Tuairisc ar an gcoinníoll:

Gan dochar don mhéid atá thuas, ní mór na híoscheanglais lipéadaithe a leagtar síos i gcomhréir le hAirteagal 17(h)(4) de Dhlí 6/2015 an 12 Bealtaine 2015 maidir le sonrúcháin tionscnaimh faoi chosaint agus tásca geografacha ar fhorleibhéal Phobal Féinrialaitheach a chomhlíonadh.

Nasc chuig an tsonraíocht táirge

https://www.mapa.gob.es/es/alimentacion/temas/calidad-diferenciada/dop-igp/htm/dop_rioja.aspx

(1) IO L 9, 11.1.2019, lch. 2.